Паул Целан
С променящ се ключ

Превод от немски: Венцеслав Константинов, —

chitanka.info

С променящ се ключ

отключваш дома, където

нахлува снегът на мълчанието.

Според кръвта, която блика

от очите, от устата, от ушите ти,

ключът ти се променя.

Ключът ти се променя, променя се и словото,

което може да се носи със снежинките.

Според вятъра, който те помита,

снегът около словото се трупа.

1955

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.